uk en bg bg bg bg en ja en ru bg bg bg ru en en ru uk pt en ru uk bg bg bg mk bg bg en bg bg en en bg bg bg en bg ru bg bg en bg bg mk ru bg bg bg bg bg ru bg en bg bg bg bg bg bg bg en fr ru bg en sv fr de de fr fr fr sv en bg bg fr bg bg bg bg bg en bg ru bg bg bg ru uk bg ru uk bg ru bg en ru bg
ЕВРОПЕЙСКАТА НОЩ НА УЧЕНИТЕ 2022, 30-ти септември, петък
ЕВРОПЕЙСКАТА НОЩ НА УЧЕНИТЕ 2022 се организира в над 300 града в цяла Европа. В България ще бъде представена разнообразната научна и забавна програма включва демонстрационни, творчески и забавни прояви, чрез които ще бъдат представени постиженията на български учени и научни колективи по проекти, финансирани от ЕС; филми за изследователи и научни открития; изложби „Лица в науката“; неформални срещи на чаша кафе с български учени; дискусии; работилници; забавни демонстрации в Кабинети по любопитство, специална програма за деца и т.н. Много от инициативите са посветени на постиженията на младите хора като мотото на проекта през тази година е „Науката променя начините на живот“.
Събитието се осъществява по проект K-TRIO, финансиран от Европейския съюз по дейностите „Мария Склодовска Кюри“ на програма „Хоризонт Европа“ и цели да приближи учените до широката общественост и да увеличим осведомеността за научните и иновационни дейности върху ежедневието на хората, което от своя страна да привлече младите хора към научна кариера. Проектът се реализира от консорциум с координатор Софийски университет „Св. Кл. Охридски“.
Европейска нощ на учените 2022 30 септември
Единният център за иновации на Българска академия на науките организира кръгла маса на тема „Енергийно бъдеще – предизвикателства и пробивни иновативни решения за генериране, управление и съхранение на енергия. Иновации в областта на водород и горивни клетки, сероводород, батерийни системи, ВЕИ и интелигентни мрежови решения с цел оптимално управление и използване на енергията”. Дискусията е в рамките на събитието Европейска нощ на учените 2022 и ще се проведе онлайн на 30 септември от 13:30 часа. Основната цел на кръглата маса е да събере на едно място всички заинтересовани страни, като предостави форум за дискусия и споделяне на добри практики. Линк към събитието:
Програмата на Европейска нощ на учените 2022.
Учени от различни научни звена на Българската академия на науките ще се включат в инициативите на Европейска нощ на учените. Събитието се провежда в цяла България. Пълната програма може да видите и тук.
Откриването на събитието е на 30 септември, 18:00 часа, в Античен културно-комуникационен комплекс Сердика София, пл. Независимост 1.
ПОКАНА ЗА ЗАЯВЯВАНЕ НА ИНТЕРЕС ЗА УЧАСТИЕ В ПРОЦЕДУРА ЗА ИЗБОР НА НЕЗАВИСИМИ ЕКСПЕРТИ
Уважаеми дами и господа,
Изпълнителна агенция за насърчаване на малките и средните предприятия, в качеството си на администратор на Националния иновационен фонд и във връзка с предстоящото обявяване на 13-та конкурсна сесия, отправя Покана за заявяване на интерес за участие в процедура за избор на независими експерти, които да извършват техническа оценка на постъпилите проектни предложения.
За повече информация: ТУК
ПОКАНА за КРЪГЛА МАСА
„Енергия и технологии – настояще, иновационно бъдеще и възможности за реализации“
14.06.2022 г., 10.00 часа,
ЕЦИ-БАН, гр. София 1113, ул. Акад. Г. Бончев, бл. 26Б
Кръглата маса се организира от Единния център за иновации на БАН (ЕЦИ-БАН), за да бъдат обсъдени актуални теми свързани с диверсифициране на енергийни източници, модели за управление на енергийни потоци и иновативни технологии за производство/съхранение на енергия.
Събитието се организира с подкрепата на Европейска нощ на учените (K-TRIO - 101061564) и Enterprise Europe Network- България (InnoForward - 101052626) към Единния център за иновации на БАН.
За повече информация: тук
За участие в събитието е необходимо да бъде направена регистрация на адрес https://docs.google.com/forms/d/1S2SXSRSESmtvzQng4fQaAoZU3HgZQI533zkvHta9XCU/edit?usp=sharing
Конференция “Digital4Sofia 2022 – Иновации в онлайн търговията и разплащания” и StartUp World Cup Bulgaria 2022
EEN – България има удоволствието да ВИ ПОКАНИ да участвате в конференцията, която е следващото издание на Digital4 за годината след събитията в Русе и Бургас и ще се състои на 13 юни 2022 г. в Интер Експо Център, София. Digital4Sofia 2022, сред чиито партньори е и община София, е една от най-мащабните е-комерс инициативи в България и ще представи новости и иновации в един от най-бързо развиващите се сектори в световен мащаб – онлайн търговията. В събитието ще участват гости и лектори от водещи компании в България, като то ще бъде изключително бизнес насочено към създаване на бъдещи контакти и партньорства.
За повече информация за конференцията, вижте тук.
В програмата е включена и StartUp World Cup Bulgaria, част от световния тур и основен квалификационен кръг на StartUp World Cup 2022. България ще излъчи своя финалист за надпреварата сред десетте най-добри старт-ъп компании в страната именно на 13 юни, в рамките на гала вечерта на конференцията. Той ще отиде в Силициевата долина в САЩ, за да представлява България в конкуренция с финалистите на още 40 страни в борбата за инвестиция от 1 млн. долара.
Краен срок за участие в надпреварата: 27 май 2022 г.
За повече информация, вижте тук.
Digital4 e поредица от събития в шестте най-големи града на страната. Първите две събития за годината – в Русе и Бургас, бяха открити от кметовете на общините и се радваха на висока посещаемост (средно 180 участника във всяко от тях). Скоро предстои и събитие във Варна. Годишната конференция за онлайн маркетинг и търговия е най-голямото събитие в поредицата и се провежда ежегодно в Пловдив, като привлича над 500 участника.
Българска академия на науките
Българска академия на науките
Европейска нощ на учените